Na temelju članka 155. st. 3. Zakon o pomorskom dobru i morskim lukama ( „ Narodne novine“ br. 83/23) i članka 27. Statuta Grada Zadra („Glasnik Grada Zadra“ br. 9/09, 28/10, 3/13, 9/14 i 2/15 – pročišćeni tekst), Gradsko vijeće dana \_\_\_\_\_\_\_\_\_\_ godine, donosi

**ODLUKU**

**o izgledu službene odore i izgledu i sadržaju službene iskaznice**

**pomorskih redara Grada Zadra**

**I. TEMELJNE ODREDBE**

**Članak 1.**

Ovim Odlukom propisuje se izgled službene odore i izgled i sadržaj službene iskaznice pomorskog redara Grada Zadra.

**II. SLUŽBENA ODORA POMORSKIH REDARA**

**Članak 2.**

Za vrijeme obavljanja poslova u vrijeme radnog vremena i u drugim slučajevima po nalogu pročelnika Upravnog odjela za komunalne djelatnosti i zaštitu okoliša pomorski redari trebaju biti odjeveni u službenu odoru.

Službena odora pomorskog redara je zimska i ljetna, a čine je:

* zimska jakna
* hlače zimske (muške/ženske),
* hlače ljetne (muške/ženske),
* suknja zimska/ljetna,
* košulja zimska dugog rukava (muška/ženska)
* košulja ljetna kratkog rukava (muška/ženska)
* polo ljetna majica (muška/ženska)
* vjetrovka
* remen za hlače ili suknju
* vesta
* cipele zimske/ljetne

**Članak 3.**

Zimska jakna je plave boje, odgovarajuće je dužine i seže do ispod pojasa.

**Članak 4.**

 Ljetne i zimske hlače su plave boje, klasičnog kroja, sa džepovima sa strane.

**Članak 5.**

 Zimska i ljetna suknja su plave boje, klasičnog kroja, dužine do koljena.

**Članak 6.**

 Ljetna i zimska košulja su bijele boje. Kopčanje košulje je s prednje strane plastičnim gumbima, a ovratnik je klasičnog kroja.

 Ljetna polo majica je bijele boje.

Pomorski redar na lijevom rukavu ljetne i zimske košulje i polo majice, 5 cm ispod ramenog sastava, nosi našivak – grb Grada Zadra. Košulja i polo majica na prednjoj desnoj strani ima oznaku „ POMORSKI REDAR“ plave boje, dimenzija 12 x12 cm.

**Članak 7.**

 Vjetrovka s kapuljačom je plave boje, odgovarajuće dužine i seže do ispod pojasa. Pomorski redar na lijevom rukavu vjetrovke, 5 cm ispod ramenog sastava, nosi našivak – grb Grada Zadra.

**Članak 8.**

 Vesta je plave boje, okruglog ovratnika.

**Članak 9.**

Pojedini dijelovi odore nemaju utvrđeni rok uporabe, već se zamjenjuju nakon dotrajalosti, većeg oštećenja ili potpunog uništenja nastalog prilikom obavljanja zadaće pomorskog redara.

 Najduži rok trajanja pojedinih dijelova odore iznosi dvije godine, a računa se od dana kada je pomorski redar primio odoru na korištenje.

**Članak 10.**

Pomorskom redaru prilikom stupanja na dužnost izdaje se nova odora, o čemu se vodi popis. Odora se mora uredno održavati i čuvati.

Troškovi nabave odore i opreme pomorskog redara podmiruju se iz proračuna Grada Zadra.

 Pomorski redar kojemu je prestao radni odnos, odnosno koji je raspoređen na drugo radno mjesto u Gradu Zadru, obvezan je vratiti odoru koju je zadužio.

**II. SLUŽBENA ISKAZNICA POMORSKOG REDARA**

**Članak 11.**

Iskaznica pomorskih redara (u nastavku teksta: iskaznica) izrađuje se na punijem papiru bijele boje, dimenzija 90x65 mm i zaštićuje se prozirnim plastičnim omotom. Tekst na iskaznici ispisan je crnom bojom:

a) prednjoj strani:

1. naziv ISKAZNICA POMORSKOG REDARA,

2. otisnut grb Republike Hrvatske, i natpis REPUBLIKA HRVATSKA ZADARSKA ŽUPANIJA

3. otisnut grb Grada Zadra i natpis GRAD ZADAR

4. mjesto za fotografiju, veličine 26x32 mm,

 Ispod koje se nalazi ime i prezime nositelja iskaznice, a iznad koje se nalazi broj iskaznice

5. U donjem lijevom kutu nalazi se potpis i pečat gradonačelnika

6. U donjem desnom kutu nalazi se potpis nositelja iskaznice.

b) na poleđini:

7. tekst o ovlasti nositelja iskaznice,

8. mjesto i datum izdavanja iskaznice,

10. upozorenje da iskaznica vrijedi do opoziva.

Službenu iskaznicu pomorski redar nosi oko vrata na akreditacijskoj vezici plave boje na kojoj je otisnut Grb Grada Zadra i natpis GRAD ZADAR.

Obrazac iskaznice pomorskog redara sastavni je dio ove Odluke.

**Članak 12.**

 Službenom iskaznicom pomorski redar smije se koristiti samo u okviru nadležnosti obavljanja poslova pomorskog redara.

**Članak 13.**

 Pomorski redar kojem prestaje radni odnos, odnosno koji je raspoređen na drugo radno mjesto u Gradu Zadru dužan je službenu iskaznicu predati voditelju Odsjeka.

 Službena iskaznica vrijedi od dana njenog izdavanja do opoziva.

 Pomorski redar koji izgubi iskaznicu ili na drugi način ostane bez nje ili iskaznica bude oštećena, dužan je o tome odmah izvijestiti voditelja Odsjeka.

**Članak 14.**

Ova Odluka stupa na snagu osmog dana od objave u „Glasniku Grada Zadra“.

KLASA:115-01/23-01/01

URBROJ:

Zadar,

 **GRADSKO VIJEĆE GRADA ZADRA**

 **PREDSJEDNIK**

 **Marko Vučetić**